
Ministru kabineta noteikumi Nr. 281
Rīgā 2026. gada 26. maijā (prot. Nr. 29 7. §)
Grozījumi Ministru kabineta 2026. gada 3. februāra noteikumos Nr. 48 "Noteikumi par atbalstu projektiem rūpniecisko spēju uzlabošanai"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. un 14. punktu un Attīstības finanšu institūcijas likuma 12. panta ceturto daļu
· Izdarīt Ministru kabineta 2026. gada 3. februāra noteikumos Nr. 48 "Noteikumi par atbalstu projektiem rūpniecisko spēju uzlabošanai" (Latvijas Vēstnesis, 2026, 26. nr.) šādus grozījumus:
· 1. Izteikt 4. punktu šādā redakcijā:
· "4. Pasākumam pieejamais un plānotais kopējais finansējums ir 70 000 000 euro (tai skaitā 59 500 000 euro Eiropas Reģionālās attīstības fonda finansējums un 10 500 000 euro valsts budžeta finansējums). Eiropas Reģionālās attīstības fonda un valsts budžeta finansējums un pasākuma ietvaros līdz 2029. gada 31. decembrim sasniedzamie rādītāji par pasākuma otrās kārtas īstenošanu finanšu instrumentu veidā ir noteikti saskaņā ar normatīvo aktu, kas nosaka Eiropas Savienības kohēzijas politikas programmas 2021.–2027. gadam ietvaros izmantojamo finanšu instrumentu īstenošanas kārtību, pieejamo finansējumu, atbalstāmās darbības un attiecināmās izmaksas."
· 2. Izteikt 5.2. apakšpunktu šādā redakcijā:
· "5.2. otrā un turpmākās projektu iesniegumu atlases kārtas atklātas projektu iesniegumu atlases veidā tiek organizētas par finansējumu, kas noteikts normatīvajā aktā, kas nosaka Eiropas Savienības kohēzijas politikas programmas 2021.–2027. gadam ietvaros izmantojamo finanšu instrumentu īstenošanas kārtību."
· 3. Izteikt 21.1. apakšpunktu šādā redakcijā:
· "21.1. publisko atbalstu (tai skaitā granti, finanšu instrumenti) papildinošās privātās investīcijas – 10 819 571 euro;".
· 4. Izteikt 22. punktu šādā redakcijā:
· "22. Aģentūra piešķir grantu 35 000 000 euro apmērā saskaņā ar šo noteikumu 5.1. apakšpunktu, ko sedz no pasākumam pieejamā publiskā finansējuma. Grants tiek izmaksāts pēc pēcuzraudzības rādītāju sasniegšanas saskaņā ar šo noteikumu  23. punktu."

